**NOTĂ INFORMATIVĂ**

la proiectul hotărârii Guvernului

cu privire la transmiterea unor bunuri imobile

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Ministerul Afacerilor Interne |
| **2. Condiţiile ce au impus elaborarea proiectului de act normativ şi finalităţile urmărite** |
| Prezentul proiect de hotărâre a Guvernului a fost elaborat în conformitate cu prevederile art. 6 alin. (1) lit. a) şi art. 14 alin. (1) lit. b) al Legii nr. 121/2007 privind administrarea şi deetatizarea proprietății publice, art.8 alin. (2) şi alin. (3) al Legii nr. 523/1999 cu privire la proprietatea publică a unităților administrativ-teritoriale, Hotărârii Guvernului nr. 901/2015 „Pentru aprobarea Regulamentului cu privire la modul de transmitere a bunurilor proprietate publică”, care reglementează raporturile de administrare şi deetatizare a proprietății publice şi procedura de transmitere gratuită a bunurilor proprietate publică a statului.  În gestiunea economică a Inspectoratului General pentru Situații de Urgență (IGSU), administrarea Ministerului Afacerilor Interne, se află bunurile imobile cu numerele cadastrale 3401113.273.01 (cu suprafața de 158,2 m.p.), 3401113.273.02 (cu suprafața de 93,9 m.p.), 3401113.273.03 (cu suprafața de 103,0 m.p.), 3401113.273.04 (cu suprafața de 102,0 m.p.), 3401113.273.05 (cu suprafața de 72,6 m.p.), 3401113.273.06 (cu suprafața de 157,4 m.p.), amplasate în orașul Dondușeni, str. Serghei Lazo, care actualmente sînt avariate și necesită mijloace financiare considerabile pentru readucerea la stare funcțională.  Reieșind din necesitatea stringentă de a extinde serviciile publice sau crearea serviciilor noi, în temeiul art. 8 alin. (6) al Legii nr. 523/1999 cu privire la proprietatea publică a unităților administrativ-teritoriale, prin demersul nr. 535 din 26.09.2019, autoritatea administrației publice locale a solicitat transmiterea bunurilor nominalizate în proprietatea orașului Dondușeni.  Totodată, clădirea din str. Păcii, în care actualmente este amplasată unitatea de salvatori şi pompieri din orașul Dondușeni, necesită reconstrucție capitală și a fost inclusă în Programul de asistență tehnică, lansat de către Guvernul S.U.A. în Republica Moldova pentru anul 2021. Amplasarea geografică a construcției este benefică pentru a fi reconstruită într-o Remiză modernă de salvatori şi pompieri, însă suprafața mică și lipsa dreptului de proprietate asupra terenului aferent, care este o condiție eligibilă a investitorului, creează dificultăți în lansarea şi realizarea cu succes a proiectului prenotat. Pentru soluționarea acestei probleme, a fost solicitat Consiliului orășenesc Dondușeni de a transmite IGSU în gestiune economică bunul imobil cu numărul cadastral 3401104.052.01 și terenul aferent. Astfel, prin Decizia nr. 3/10 din 19.04.2019 Consiliul orășenesc Dondușeni a decis transmiterea în gestiunea IGSU a bunurilor imobile menționate. |
| **3. Principalele prevederi ale proiectului şi evidenţierea elementelor noi** |
| Proiectul hotărârii Guvernului cu privire la transmiterea unor bunuri imobile prevede transmiterea următoarelor bunuri:  - cu numerele cadastrale 3401113.273.01, 3401113.273.02, 3401113.273.03, 3401113.273.04, 3401113.273.05, 3401113.273.06, amplasate în orașul Dondușeni, str. Serghei Lazo, din proprietatea publică a statului în proprietatea publică a orașului Dondușeni;  - cu numerele cadastrale 3401104.052 și 3401104.052.01, amplasate în orașul Dondușeni, str. Păcii, din proprietatea publică a orașului Dondușeni în proprietatea publică a statului. |
| **4. Fundamentarea economico-financiară** |
| Implementarea prezentei hotărâri nu va implica cheltuieli financiare suplimentare din bugetul de stat. |
| **5. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparenţa în procesul decizional, anunţul privind iniţierea procesului de elaborare a proiectului hotărârii Guvernului cu privire la transmiterea unor bunuri imobile este plasat pe pagina-web oficială a Ministerului Afacerilor Interne, în directoriul Transparenţa/Consultări publice/Iniţierea elaborării actelor normative.  Concomitent, în conformitate cu procedurile stabilite, a fost asigurată avizarea proiectului cu autorităţile competente. |
| **6. Constatările expertizei juridice** |
| Proiectul a fost supus expertizei juridice. Recomandările sunt incluse în sinteza obiecțiilor şi propunerilor (recomandărilor). |
| **7. Constatările expertizei anticorupție** |
| Proiectul a fost supus expertizei anticorupție. Recomandările sunt incluse în sinteza obiecțiilor şi propunerilor (recomandărilor). |

**Ministru Pavel VOICU**